Document ID: 32003R0803

Komission asetus (EY) N:o 803/2003,
annettu 8 päivänä huhtikuuta 2003,
raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002(1), sellaisena kuin se on viimeksi muutettuna komission asetuksella (EY) N:o 762/2003(2), ja erityisesti sen 20 artiklan,
sekä katsoo seuraavaa:
(1) Asetuksen (EY) N:o 2368/2002, sellaisena kuin se on muutettuna neuvoston asetuksella (EY) N:o 254/2003(3), 20 artiklassa säädetään muutosten tekemisestä luetteloon Kimberleyn prosessin sertifiointijärjestelmän osanottajista, joihin kuuluu muiden muassa järjestelmän vaatimukset täyttäviä WTO:n jäseniä ja erillisiä tullialueita.
(2) Kimberleyn prosessin sertifiointijärjestelmän puheenjohtaja esitti 5 päivänä toukokuuta 2003 päivätyssä puheenjohtajan ilmoituksessa ajan tasalle saatetun luettelon järjestelmän osanottajista. Luetteloon on lisätty osanottajiksi Kamerun, Mali, Puola, Slovenia, Tunisia ja Turkki, ja siitä on poistettu Romania. Tämän vuoksi liitettä II on muutettava vastaavasti.
(3) Huhtikuun 28-30 päivänä 2003 pidetyssä Kimberleyn prosessin sertifiointijärjestelmän täysistunnossa sovittiin, että järjestelmän puheenjohtaja esittää tarkistetun osanottajaluettelon 10 päivään kesäkuuta 2003 mennessä ja että kaikkien luettelossa mainittujen osanottaja-asema joko vahvistetaan tai kumotaan 31 päivään heinäkuuta 2003 mennessä uudella puheenjohtajan päätöksellä.
(4) Tämän asetuksen 2 artiklassa säädetyt toimenpiteet ovat asetuksen (EY) N:o 2368/2002 22 artiklassa tarkoitetun komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2368/2002 liite II tämän asetuksen liitteellä.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 2003.

Labels: 7
3
14